Հէրքուլիս (ֆիլմ)

«Հէրքուլիս» (), ամերիկեան գծաշարժական ֆիլմ մըն է, 1997 թուականին թողարկուած, հիմնուած է Հերակլէսի առասպելի վրայ։

 Նիւթ 
Ծնած է Զեւսի որդին՝ Հէրքուլիսը, որմով կ'ուրախանայ Օլիմփիաի ամբողջ բնակչութիւնը։ Հէյտիզ, Զեւսի եղբայրը եւ մեռեալներու աշխարհի տիրակալը, գոհ չէր Հէրքուլիսի ծնունդով։ Հէյտիզը կը կարգադրէ իր կամակատարները, կախարդ-փոխակերպութիւն Փէյնին եւ Փանիքին, գողնալ մանուկը եւ անոր դեղ տալ, սպասել, որ մինչեւ վերջ խմէ, որպէսզի սպաննուէր։

Կախարդները յաջողութեամբ կը կատարեն յանձնարարութեան առաջին մասը, բայց Հէրքուլիսը կը խմէ դեղը ոչ ամբողջութեամբ եւ անոր ուժի էական մասը կը մնայ իր հետ։ Փոքրիկին կ'որդեգրեն անզաւակ Ալքմինն ու Ամֆիթրիօնը եւ երբ կախարդները ստանալով օձի կերպարանք՝ կը փորձեն խայթել Հէրքուլիսը, անոնք դժուարութեամբ կը փրկեն իրենք զիրենք եւ թուփերուն ետեւը կը փախչին։ Փէյնը եւ Փանիքը վերադառնալով իրենց նախկին կերպարանքին, կ'որոշեն չ'ըսել Հէյտիզին իրենց անյաջողութիւններուն մասին եւ կը վերադառնան մեռեալներու աշխարհը։

Դառնալով թերահաս, Հէրքուլիսը կը սկսի ցոյց տալ իր գերմարդկային ուժը եւ անոր պատճառով մարդիկ կը սկսին վախնալ իրմէ եւ փախչիլ։ Երբ պատանին պատահմամբ կ'աւերէ ամբողջ շուկան, խնամակալ ծնողները անոր կ'ըսեն, որ իրենց որդին չէ ան այլեւս։ Հէրքուլիսը կ'ուղղուի Զեւսին տաճարը՝ իմանալու ճիշդը իր ծննդեան մասին։ Անոր մտնելուն պէս՝ Զեւսի արձանը կը կենդանանայ, ինչ որ Հէրքուլիսը կը սարսափեցնէ, բայց Զեւսը զինք կը հանգստացնէ ըսելով, որ Հէրքուլիսը իր որդին է։ Զեւսը կը բացատրէ իր զրուցակիցին, որ ան կարող չէր վերադառնալ Օլիմփիա, չի կրնար դառնալ Աստուած, եթէ չկատարէ հերոսական քայլ մը։

Օլիմփիայի տէրը իր որդիին կու տայ Փէկասուս ձին եւ ուղղութիւն կու տայ գտնելու համար այծամարդ Ֆիլոկդեդիսին՝ հերոս վերածողին։ Ֆիլոկդեդիսը կը կանչուի որպէս Ֆիլ։ Տարիներ մարզելէ ետք ուրիշ մարդիկ, հիասթափուած է այլեւս իր աշակերտներէն։ Ֆիլը կ'երազէր այնպիսի աշակերտի մասին, որ աստուածային աստղ ըլլար։ Երբ Հէրքուլիսը կ'ըսէ Ֆիլին, որ ինքը Զեւսի որդին է, Ֆիլը կը ծաղրէ զինք։ Բայց Զեւսը կայծակ կը նետէ եւ կը պնդէ, որՀէրքուլիսը մարզէ անպայման։

Անկէ ետք քանի մը տարի Հէրքուլիսը Ֆիլի հետ կ'ուղարկուի արկածներու որոնման եւ առաջին արարքը այն կ'ըլլայ, որ Հէրքուլիսը մարդաձիէն պիտի փրկէ Մեկարան (անոր նաեւ Մեկ կ'անուանէին) անունով աղջկան։ Ան իր փրկողին թերահաւատօրէն կը վերաբերուի եւ Հէրքուլիսը կը սիրահարուի անոր հետ։ Ֆիլը նոր ծանօթին կասկածանքով կ'ընդունի։ Յաջորդաբար կը պարզուի, որ Մեկը Հէյտիզի ստրուկն է, անոր շնորհիվ եւս մէկ անգամ ձեռք կը բերէ իր հոգին։ Իմանալով որ եկած է օգնելու իր ստրուկին, Հէյտիզը կը զայրանայ եւ նորէն կը պատժէ Փէյնը եւ Փանիքը, իսկ յետոյ ծրագիր մը կը մշակէ իր թշնամիին դէմ։

Այդ ժամանակ Հէրքուլիսը, Ֆիլը եւ Փէկասուսը կ'երթան Թիպզ, ուր մարդիկ անընդհատ կը յայտնուէին ամէն տեսակ դժուարութիւններու մեջ։ Հէրքուլիսը պետք է ազատէր զանոնք այդ դժուարութիւններէն։ Յանկարծ կու գայ Մեկը եւ կ'ըսէ, որ երկու երեխաներ (իրականութեան մէջ Փէյնը եւ Փանիքը ուրիշ կերպարանքով) կ'անցնին տապալող ժայռի վրայէն։ Հէրքուլիսը ուրախութեամբ կը փրկէ «երեխաները», կը տեղափոխէ քարը եւ այդպիսով կ'ազատէ զանոնք։ Սակայն անոր համար եւս մէկ փորձութիւն կար՝ սպաննել Հայտրան։

Հրէշը սպանելու փորձերը անյաջողութեամբ կ'ընթանան։ Կտրելով մէկ գլուխը, կ'աճին եւս երեքը։ Վերջ ի վերջոյ Հէրքուլիսը քարերով կը սպաննէ հրէշը։ Անկէ ետք Հէրքուլիսը մեծ հեղինակութիւն ձեռք կը բերէ յաղթելով թշնամիներուն՝ մէկը միւսին ետեւէն։ Բայց չի կրնար վերադառնալ Օլիմփիա. ան կը հասկնայ, որ տակաւին չէր կատարած այդ հերոսական քայլը՝ Աստուած դառնալու համար։

Այդպիսով, Հէյտիզ կը հրամայէ Մեկին՝ ձեւանալ, թէ սիրահարուած է Հէրքուլիսի հետ։ Մեկը Հէրքուլիսին ժամադրութեան կը կանչէ եւ կը փորձէ հասկնալ անոր թոյլ կողմերը, սակայն չի յաջողիր։ Անկէ ետք անոր մօտ զգացմունքներ կ'առաջանան դէպի Հէրքուլիսը եւ խօսակցութեան ժամանակ Հէյտիզը կը պարզէ, որ Հէրքուլիսի թուլութիւնը Մեկն է։

Փէյնը եւ Փանիքը Փէկասուսին կը հրապուրեն ձգելով զինքը թակարդի մէջ, իսկ Հէյտիզը Հէրքուլիսին հետ գրաւի կու գայ, խոստանալով սպաննել Մեկը։ Հէյտիզը Հէրքուլիսի ուժերը կ'օգտագործէ։ Օգտուելով հերոսին ուժէն, ազատելով Մեկին, Հէյտիզը տղուն կ'ըսէ, որ Մեկը իրեն համար կ'աշխատի։ Հէյտիզը ազատ կ'արձակէ հսկաները, որոնք երկար տարիներէ ի վեր բանտարկուած էին եւ անոնց կ'ուղարկէ Օլիմփիաի վրայ, աւերելու։ Սակայն Հէրքուլիսը կը հասնի եւ կը սպաննէ այդ Թիթանները։

Վերջին բաժնին մէջ Հէրքուլիսը, Մեկը, Ֆիլը եւ Փէկասուսը կ'երթան Օլիմփիա, աստուածները զանոնք ուրախութեամբ կ'ընդունին։ Բայց Հէրքուլիսը կ'որոշէ մնալ աշխարհի վրայ, միայն այդ ձեւով Մեկը կրնար ապրիլ իր հետ։ Զեւսը կ'ընդունի իր որդիին ըսածը եւ զինք մարդ կը դարձնէ։։

 Երաժշտութիւն 
 «Long Ago…» — Charlton Heston
 The Gospel Truth/Main Title — Lillias White, LaChanze, Roz Ryan, Cheryl Freeman, and Vanéese Y. Thomas
 The Gospel Truth II — Roz Ryan
 The Gospel Truth III — Lillias White, LaChanze, Roz Ryan, Cheryl Freeman, and Vanéese Y. Thomas
 «Go the Distance» — Roger Bart
 Oh Mighty Zeus (Score)
 «Go the Distance (Reprise)» — Roger Bart
 «One Last Hope» — Danny DeVito
 «Zero to Hero» — Tawatha Agee, Lillias White, LaChanze, Roz Ryan, Cheryl Freeman, and Vanéese Y. Thomas
 «I Won't Say (I'm in Love)» — Susan Egan, Lillias White, LaChanze, Roz Ryan, Cheryl Freeman, and Vanéese Y. Thomas
 «A Star Is Born» — Lillias White, LaChanze, Roz Ryan, Cheryl Freeman, and Vanéese Y. Thomas
 «Go the Distance (Single)» — Michael Bolton
 The Big Olive (Score)
 The Prophecy (Score)
 Destruction of the Agora (Score)
 Phil’s Island (Score)
 Rodeo (Score)
 Speak of the Devil (Score)
 Meg’s Garden (Score)
 Hercules' Villa (Score)
 All Time Chump (Score)
 Cutting the Thread (Score)
 A True Hero/A Star Is Born (End Title) — Lillias White, LaChanze, Roz Ryan, Cheryl Freeman, and Vanéese Y. Thomas

 Ծանօթագրութիւններ 

 Արտաքին յղումներ 





Ստորոգութիւն:Ամերիկեան շարժանկարներ
Ստորոգութիւն:1997 շարժանկարներ